钦定古今图书集成/理学汇编/文学典/第006卷 > 容斋随笔 > 《范晔作史》
## 钦定古今图书集成/理学汇编/文学典/第006卷 > 容斋随笔 > 《范晔作史》

范晔在狱中与诸甥侄书曰：“吾既造《后汉》，详观古今
著述及评论，殆少可意者。班氏最有高名，既任情无
例，不可甲乙，唯志可推耳，博赡可不及之，整理未必
愧也。吾杂传论皆有精意深旨，至于《循吏》以下及《六
夷》诸序论，笔势纵放，实天下之奇作，其中合者，往往
不减《过秦》篇。尝共比方班氏所作，非但不愧之而已。”

古体大而思精，未有此也。晔之高，自夸诩如此，至以
谓过班固，固岂可过哉！晔所著序论，了无可取。《列传》
如《邓禹》《窦融》《马援》《班超》《郭泰》诸篇者，盖亦有数也。人
苦不自知，可发千载一笑。